ຕາມນັກຂ່າວສຳນັກຂ່າວສານຫວຽດນາມປະຈຳລາວ, ໃນຊຸມມື້ມໍ່ໆມານີ້, ບັນດາໜັງສືພິມຕ່າງໆຂອງປະເທດລາວໄດ້ລົງພິມຫລາຍບົດຄວາມກ່ຽວກັບຊີວິດ ແລະ ອາຊີບຂອງ ປະທານ ໂຮ່ຈີມິນ; ກ່ຽວກັບສາຍພົວພັນສະໜິດສະໜົມຂອງເພິ່ນກັບການປະຕິວັດລາວ; ກ່ຽວກັບຄຸນງາມຄວາມດີອັນໃຫຍ່ຫຼວງຂອງ ປະທານ ໂຮ່ຈີມິນ ຕໍ່ປະຊາຊົນຫວຽດນາມ ກໍ່ຄືການເຄື່ອນໄຫວປົດປ່ອຍປະຊາຊົນທີ່ຖືກກົດຂີ່ຂູດຮີດໃນໂລກ...
ພິເສດ, ໃນວັນທີ 19-20 ພຶດສະພາ, ໜັງສືພິມ ປະຊາຊົນ ໄດ້ລົງພິມບົດຄວາມ ສອງບົດດ້ວຍຫົວຂໍ້: "ປະທານ ໂຮ່ຈີມິນ, ຜູ້ກໍ່ຕັ້ງພັກກອມມູນິດອິນດູຈີນ" ແລະ "ກ່ຽວກັບການສ້າງຕັ້ງພັກກອມມູນິດອິນດູຈີນ".
ໃນຂະນະທີ່ ໜັງສືພິມ PathetLao (ປະເທດລາວ) ໃນວັນທີ 15, 18, 19 ແລະ 20 ພຶດສະພາ ມີບົດຂຽນກ່ຽວກັບປະທານ ໂຮ່ຈີມິນ ລວມມີ: "ການປາກເວົ້າ ແລະ ການກະທຳຂອງ ປະທານໂຮ່ຈີມິນ ສໍາລັບ ປະເທດລາວ," “ ໂຮ່ຈີມິນ, ຜູ້ນຳທີ່ຍິ່ງໃຫຍ່ ແລະ ເຄົາລົບນັບຖືຂອງປະຊາຊົນຫວຽດນາມ,” “ສຶກສາຫາຄວາມຮູ້ຄຸນສົມບັດສິນທຳປະຕິວັດຂອງປະທານ ໂຮ່ຈີມິນ” ແລະບົດຂຽນ “ປະທານ ໂຮ່ຈີມິນ ສຳລັບມູນເຊື້ອປະຕິວັດລາວ”...
ໄຊພອນ